Public procurement notice: Voluntary Ex Ante Transparency Notice
Published: 2020-11-23
Buyer: MVMI Informatika Zártkörűen Működő Részvénytársaság
Country: HU
Contract type: Services
Procedure: Negotiated without a prior call for competition
CPV classification: 72230000: Custom software development services
Estimated value: 245000000 HUF
Award criteria: Lowest price

Technical requirements: A jelen közbeszerzési eljárás célja, hogy az MVMI Zrt. Treasury rendszerével kapcsolatosan felmerülő üzleti igények (új funkciók, folyamatok, meglévő funkciók, folyamatok módosítása) megvalósítását a jelen eljárás során nyertes Ajánlattevővel kötött Keretmegállapodás keretében a nyertes Ajánlattevő közreműködésével végrehajtsa.
Ajánlattevőnek az alább részletezett szolgáltatásokat kell nyújtania a keretmegállapodás időtartama alatt megrendelések alapján:
— Inforex rendszerekkel kapcsolatos fejlesztések, módosítások megvalósítása eseti, feladatonkénti lehívás és erőforrás elszámolás alapján,
— Az egyes fejlesztések elvégzését követően az új modulok használatával kapcsolatos oktatások a fejlesztés jellegétől függően 4 óra és 10 nap közötti időtartamban, 2-20 fős csoportokban.
.NET környezetben, MS SQL adatbázison készült treasury Inforex rendszerrel kapcsolatos fejlesztések, módosítások megvalósítása eseti, feladatonkénti lehívás és erőforrás elszámolás alapján.
Ajánlatkérő esetileg jelzi az Inforex rendszer kapcsán a fejlesztési, módosítási igényét az Ajánlattevőnek, akinek kötelessége ezt követően szakembert biztosítania a fejlesztési igényspecifikáció és a feladatkiadó lap elkészítésére.
A keretmegállapodás második részében az egyedi szerződések megkötésére a Kbt. 105. § (1) bekezdés a) pontja szerint kerülhet sor.
Ajánlatkérő rögzíti, hogy a keretmegállapodásban előirányozott teljes mennyiséget a nettó 245 000 000,- Ft mértékű keretösszeg (a továbbiakban: keretösszeg) jelenti.
Kizárólag az MVMI Zrt. ajánlatkérő jogosult a keretmegállapodásban részes ajánlattevővel szerződést kötni.
Ajánlattevőnek a fejlesztések, módosítások elvégzése során, valamint a leszállítandó dokumentáció tekintetében az MVMI Zrt. BSZ-703 számú Megoldás fejlesztési belső szabályzatában foglaltakat kell alkalmaznia. A szabályzat kivonatát Ajánlatkérő a szerződéskötéskor bocsátja az Ajánlattevő rendelkezésére.
Az elvégzendő feladatok részletes leírását a Közbeszerzési dokumentumok részét képező Műszaki leírás tartalmazza.
AK az ajánlatot a Kbt. 76. § (2) bek. a) pontja alapján, a legalacsonyabb ár értékelési szempont szerint értékeli.
A keretmegállapodás a keretösszeg erejéig, de legfeljebb annak hatályba lépésétől számítottan a II.2.7) pont szerinti - adott esetben meghosszabbított - időtartamig tart.
Az MVM csoportban az E.ON földgáz társaságok akvizíciója kapcsán 2013. október 1-el bevezetésre került az Inforex integrált front office és pozícióvezető rendszer. Integrált front office rendszerként az Inforex felelős a pénzügyi elszámolású ügyletkötési folyamat teljes egészéért az ügyleti feladástól kezdve egészen a visszaigazolásig. Ezen felül a rendszer felelős a partnerkockázati és pozíciós limitek automatikus figyeléséért, valamint a nyitott pozíciók piaci alapú értékeléséért, illetve a nemzetközi tőkepiaci ISDA keretszerződés mellékletében meghatározott biztosítéki elszámolási folyamatoknak történő megfelelésért. Az Inforex rendszer az évek során folyamatos továbbfejlesztéseken ment keresztül, melynek eredményeképpen kibővült a rendszerben kezelt termékek köre, az egyes termékek árazási modelljeinek köre, a piaci alapú értékelés módszertana, illetve a rendszer képessé vált az Európai Uniós kötelező jelentési rezsim teljesítésére, valamint a belföldi (elsősorban MNB) jelentések elkészítésére. A rendszer fejlesztése folyamatosan lépést tartott és tart mind a piaci fejlődéssel, mind pedig a hazai és nemzetközi jogi környezetben bekövetkezett változásokkal.
A rendszerek magas szintű és biztonságos üzemeltetését részben belső szakemberekkel, részben pedig külső szakvállalkozással együttesen biztosítják.


Winner: FX Software Zrt.
Award value: 245000000